Naredba *pause* (pauziraj) u DOS-u koja traži od korisnika da pritisne bilo koju tipku za nastavak.
Fotografija tipkovnice koja je izmijenjena u programu za obradu slika te pokazuje tipku ANY.
Kompjuterski programeri su u prošlosti koristili "Press **any key** to continue" (Pritisnite bilo koju tipku za nastavak) ili neki sličan tekst kao uputa korisniku kasa je bilo potrebno pauzirati procesiranje.

Povijest
--------

Rani kompjuteri obično su radili s pomoću mehaničkih teleprintera koji su omogućavali kontinurani ispis njihovog *outputa*. Ipak, tijekom 70-ih godina teleprinteri su postali zastarjeli i bili su zamijenjeni s kompjuterskim terminalom, no problem je bio da bi se tekst izgubio kada bi se izbrisao s ekrana. Zbog toga su programi često pauzirali radnju nakon prikazivanja jednog ekrana s tekstom, kako bi korisnik mogao vidjeti rezultate i onda pritisnuti tipku da bi se prebacio na sljedeći ekran. Slična pauza je bila potrebna kada bi se od korisnika zahtijevale neke radnje, poput ubacivanja diskete.

Zanimljiva je pak činjenica da na većini operacijskih sustava određeni set tipki poput takozvanih *lock* i *modifier* tipki nisu omogućavale nastavak procesiranja jer ne rade neki znak koji bi program mogao prepoznati.

Ove upute su bile veoma česte na operacijskim sustavima s tekstualnim korisničkim sučeljem, prije nego što su se počeli razvijati oni s grafičkim korisničkim sučeljem (GUI), koji su obično imali takozvani *scrollbar* kako bi se omogućilo korisniku da vidi više od jednog ekrana/prozora podataka. Danas se još uvijek koristi grafički ekvivalent upute poput "Press OK to continue" za hardverske interakcije.

Neki Samsungovi daljinski upravljači za DVD playere (npr. DVD-R130) su u sučelju imali značajku "anykey" koja se koristila za pregled statusa DVD-a koji se gledao.

Kulturni značaj
---------------

Postoje objave da su neki korisnici tražili tipku označenu kao "any", i čak zvali tehničku podršku kad istu ne bi uspjeli naći. Kompjuterska tvrtka Compaq je čak uredila svoj FAQ, tj. priručnik s često postavljanim pitanjima, kako bi se objasnilo da ne postoji tipka "any", te je u nekom trenutku razmatrala zamjenu naredbe "Press any key" s "Press return key".

Koncept tipke "any" postao je popularan u kompjuterskom humoru, dijelom i zbog epizode Simpsona u kojima glavni lik Homer Simpson pita: Where's any key? (Gdje je tipka any?) kada vidi naredbu "press any key" na ekranu.

Izvori
------

1. ↑  DVD-R130
2. ↑  Jared Sandberg (20. 02. 2007.). „'It Says Press Any Key; Where's the Any Key?'; India's Call-Center Workers Get Pounded, Pampered". *Wall Street Journal*: str. b1.
3. ↑  „Compaq FAQ: Where do I find the "Any" key on my keyboard". Arhivirano iz originala na datum 2007-06-27. Pristupljeno 2007-06-27.
4. ↑  Nick Farrell (18. 12. 2006.). „Compaq tells punters where the 'any' key is". *The Inquirer*. Arhivirano iz originala na datum 2009-06-26. Pristupljeno 23. 01. 2008.
5. ↑  Ashlee Vance (25. 09. 2003.). „Compaq FAQ explains the ‘Any Key’". *The Register*. Pristupljeno 23. 01. 2008.
6. ↑  Bill Kirby (29. 10. 1999.). „Technology often tests creativity". *Augusta Chronicle*. Pristupljeno 16. 02. 2009.
7. ↑  Jeffrey Kent (2004). *C++ Demystified*. McGraw Hill. str. 245. ISBN 0072253703.

***Any key*** na Wikimedijinoj ostavi